Arthur Conan Doyle, naixito d'Edimburgo (Escocia) o 22 de mayo de 1859 y muerto en Crowborough (Sussex de l'Este, Anglaterra) o 7 de chulio de 1930, estió un medico, escritor y novelista escocés. Encara que fació quantas obras de tematica muit variata, gosa estar conoixito internacionalment por o presonache de Sherlock Holmes que creyó ta la suyas novelas policiacas, chenero literario en o qualo ye considerato uno d'os prencipals representants.